b'\n_START_ARTICLE_\nEdmund Husserl\n_START_SECTION_\nUvod\n_START_PARAGRAPH_\nEdmund Husserl je bil glavni ustanovitelj fenomenologije in posledi\xc4\x8dno tudi eden najbolj vplivnih filozofov dvajsetega stoletja. Naredil je omembe vredne prispevke na skoraj vseh podro\xc4\x8djih filozofije in predvidel klju\xc4\x8dne ideje njenih sosednih znanosti kot so lingvistika, sociologija in kognitivna psihologija.\n_START_SECTION_\n\xc5\xbdivljenjepis\n_START_PARAGRAPH_\nHusserl se je rodil v Prossnitzu na \xc4\x8ce\xc5\xa1kem 8.4.1859 v judovsko dru\xc5\xbeino, vendar pa se je kasneje skupaj z \xc5\xbeeno Malvine Husserl spreobrnil v protestantizem. Z \xc5\xbeeno sta imela tri otroke, eden od njih je umrl v prvi svetovni vojni. Od leta 1876 do leta 1878 je \xc5\xa1tudiral astronomijo v Leipzigu. V tem \xc4\x8dase je sli\xc5\xa1al ve\xc4\x8d predavanj Wilhelma Wundta, mentor pa mu je bil Tom\xc3\xa1\xc5\xa1 Masaryk, ki je kasneje postal prvi \xc4\x8dehoslova\xc5\xa1ki predsednik._NEWLINE_Od leta 1878 do leta 1881 je Husserl nadaljeval \xc5\xa1tudij matematike, fizike in filozofije v Berlinu. Doktorat iz podro\xc4\x8dja matematike je leta 1883 naredil na Dunaju, vendar pa se je takoj za tem vrnil v Berlin kjer je postal asistent Karlu Weierstrassu. Husserl je kmalu za tem za kratek \xc4\x8das od\xc5\xa1el v vojsko, kasneje pa je zaradi hude bolezni Wierstrassa od\xc5\xa1el na Dunaj, kjer se je u\xc4\x8dil pod Franzom Brentanom, na pobudo Masaryka. Bernatova predavanja so na Husserlu pustila dolgotrajno vplivala._NEWLINE_Leta 1900 in 1901 je iz\xc5\xa1lo Husserlovo prvo fenomenolo\xc5\xa1ko delo "Logi\xc4\x8dna raziskovanja\'\' (Logische Untersuchungen) v dveh delih._NEWLINE_V prvem desetletju dvajsetega stoletja je Husserl mo\xc4\x8dno predelal in pre\xc4\x8distil njegovo metodo v transcendentalno fenomenologijo. Temu je sledilo tudi njegovo drugo delo "Ideje" (Ideen zu einer reinen Ph\xc3\xa4nomenologie und ph\xc3\xa4nomenologischen Philosophie). Te ideje je Husserl razvil v G\xc3\xb6ttingenu, kjer je ostal do leta 1916. Do takrat je naredil \xc5\xa1e \xc5\xa1tevilna odkritja ter razvil transcendentalno fenomenolo\xc5\xa1ko metodo._NEWLINE_Leta 1916 je Husserl postal profesor v Freiburgu. Leta 1922 je imel \xc5\xa1tiri predavanja o fenomenologiji in njeni metodi v Londonu, leta 1923 pa je zavrnil klic v Berlin. Upokojil se je leta 1928. Leta 1929 je sprejel povabilo in predaval v Parizu. Leta 1933 je Hitler prevzel Nem\xc4\x8dijo, posledi\xc4\x8dno pa je Husserl zaradi judovskih korenin zgubil veliko ugleda. Leta 1935 je imel \xc5\xa1e zadnjo ve\xc4\x8djo serijo predavanj v Pragi._NEWLINE_Edmund Husserl je umrl 27. aprila leta 1938 v Freiburgu.\n_START_SECTION_\nFenomenologija\n_START_PARAGRAPH_\nFenomenologija je filozofska \xc5\xa1tudija struktur izku\xc5\xa1enj in zavedanja. Kot filozofsko gibanje jo je v za\xc4\x8detku 20. stoletja ustanovil Husserl. Sprva se je ta raz\xc5\xa1irila le v krogu Husserlovih u\xc4\x8dencev in prijateljev na univerzi v G\xc3\xb6ttingenu, kasneje pa \xc5\xa1e v Francijo, ZDA in drugod vendar pa se je s \xc4\x8dasom zelo odtujila od Husserlove prvotne fenomenologije. Vse od kasnej\xc5\xa1ih verzij fenomenologije so si delile neke osnovne podobnosti, vendar pa so imele med seboj tudi ob\xc4\x8dutne razlike._NEWLINE_Husserl je dejal, da je fenomen tisto, kar spoznamo kot lastno izku\xc5\xa1njo. Ta izku\xc5\xa1nja je neposredna in se dogaja, preden jo spremenita refleksija in kategorizacija. Zato lahko re\xc4\x8demo, da je pred refleksivna in pred kategori\xc4\x8dna. Dejal je, da je fenomenolo\xc5\xa1ki pristop teolo\xc5\xa1ki pristop, ker zastavlja vpra\xc5\xa1anje \xc4\x8demu ne pa zakaj.\n_START_SECTION_\nVplivi\n_START_PARAGRAPH_\nMartin Heidegger je najbolj znan med Husserlovimi u\xc4\x8denci. Heideggerjev magnum opus ali z drugimi besedami povedano najbol\xc5\xa1e delo\'\'Bit in \xc4\x8das" je bilo sprva posve\xc4\x8deno Husserlu. Eno desetletje sta skupaj delala na univerzi v Freiburgu, in tekom tega \xc4\x8dasa delila \xc5\xa1tevilne misli. Husserl je eventualno tudi prepustil svoje mesto na Freibur\xc5\xa1ki univerzi Heideggerju. \xc4\x8ceprav so Heideggerjeva zgodnja dela sledila Husserlovim naukom, pa so se kasnej\xc5\xa1a za\xc4\x8dela nekoliko oddaljevati. Husserl je novej\xc5\xa1a Heideggerjeva dela tudi kritiziral. Kljub temu da je bil Husserl judovskega porekla, je Heidegger nekaj \xc4\x8dasa sledil nacizmu, vendar pa se je \xc5\xa1e vedno zavedal svojega dolga Husserlu._NEWLINE_Adolf Reinach je bil na Gottingenski univerzi znan kot Husserlova desna roka. Med drugim je slu\xc5\xbeil tudi kot mediator med u\xc4\x8denci in Husserlom, saj je imel zelo dober pristop do ljudi, med tem ko Husserl na tem podro\xc4\x8dju ni blestel. Reinach je slovel tudi kot zelo dober u\xc4\x8ditelj. Husserl je leta 1917 o njem zapisal: "\xc5\xbdelel je \xc4\x8drpati le iz najglobljih virov, \xc5\xbeelel je izdati le dolgotrajna dela. In skozi svoje modre zadr\xc5\xbeke mu je to uspelo."_NEWLINE_Jean-Paul Sartre na katerega je Husserl prav tako mo\xc4\x8dno vplival, vendar pa se kasneje ni strinjal s klju\xc4\x8dnimi to\xc4\x8dkami njegovih analiz. Zavrnil je Husserlove interpretacije transcendentalnosti. Bli\xc5\xbeje mu je bila Heideggerjeva ontologija._NEWLINE_Vpliv Husserlove fenomenologije v 21. stoletju ni omejen zgolj na evropsko in severnoameri\xc5\xa1ko zapu\xc5\xa1\xc4\x8dino. Posredno je Husserlova fenomenologija vplivala tudi na filozofijo matematike in na japonsko religiolo\xc5\xa1ko Kjotsko \xc5\xa1olo.'